經數: 一八七三

經名: 華嚴經問答卷下

頁數: 六一一

上	欄

問. 此樹以何爲樹. 答. 以大緣起1大樹

問. 先以大緣起樹2者卽一切衆生界盡3攝.

若爾亦得一衆生發心時. 一切衆生發心等

耶. 答. 旣緣起樹豈不一切衆生卽一衆生一

衆生卽一切衆生. 衆生旣爾. 起行豈不爾. 然

而此處中文顯者. 但示本有新生同時□起

義本卽佛新卽菩薩等

問. 若大緣起樹者. 而六道中通有. 何故地獄

二乘涅槃等中不生乎. 答. 約4本皆5有. 然約

行用故簡別也

問. 若約行用者. 二乘等有行用. 何故不生乎.

答. 約行中有向背. 故曰生不生. 其樹中有何

所爲也

問. 云何向背耶. 答. 若能6自知自性起法名

爲向. 不知自性起菩提名爲背. 若約此義者.

但發無上菩提心7乃名爲芽生. 不發無上菩

提心者. 爲背不名芽生. 地獄二乘涅槃等永

不知自性起法. 故不生芽. 若人天等中. 能如

是知者8爲順. 名生芽等. 若不知者不生芽.

又自雖不知而有果藥等. 爲二乘人等. 不入

時中行德等可9□心也

問. 云何不□而得爲性起果藥耶. 答. 雖自以

不□. 而約其法不無性起10之起. 故得也

問. 若爾一切惡業等及地獄等果皆爾. 何故

地獄等中無果11也. 答. 約實一切逆順12法無

不13從性起法. 然而約善行相顯處. 故作如

是說. 地獄等中不14顯行相故也

問. 小相品文云. 菩薩小相光明照地獄衆生.

被光衆生從地獄出. 以生兜率天得十眼等.

中	欄

乃至廣說. 疏云. 此文難解. 謂釋迦菩薩光益

一衆生. 其一衆生亦益一切衆生. 如是益盡

窮後際等. 其義云何. 答. 是顯菩薩光明力大.

故至未來雖15益. 且擧所化生展轉16益. 以顯

本光明力大義. 所以者17何. 其光卽稱法光

明. 故如其法作不思議利益. 是卽一時至三

世. 望一一衆生每各各差別益. 亦能利他. 如

是作不思議利益事也. 此事不思議也

問. 此但菩薩光明何故現佛智德乎. 答. 擧菩

薩劣光明校顯佛小相身勝. 擧小相顯大相

勝耳

問. 離世間品中. 諸行法皆前諸位所行者. 何

故重說乎. 答. 約行實無異. 然而前但說依位

顯示普法. 而未說其所顯示普法行者行何

等道品行. 故今更寄起行之始會普光處. 一

乘菩薩所行二千道品行說也

問. 前已說諸位地因果方便及性起道理. 有

何不及故更說答. 前來示現方便修成因果

及此因果行德18何成以何來. 然而未說得此

行以修行者如是行修19之儀則. 故今方說. 爲

信解知法人修行如是如是行20耶

問. 離世間中已說修因得果行相. 何故祇林

中更說得法門相乎. 答. 離世間中依所信行

之法進修相說. 然而未示依人修行得如是

法之義. 是故入法界品中. 更示現依善知識

人修得行相. 以爲後人軌則也

問. 此祇林佛成道第八21年中所造. 又身子等

諸弟子等. 成道以後異國中出家入道人等.

云何卽此第二七日一時述例乎. 答. 此皆依

下	欄

如來解脫無障□九世十世等時. 一切處一

處一切時一時中說. 在事述22列不可說. 現

漸敎相23列耶

問. 漸敎相中. 舍利弗等24法華會至方25一乘

入. 所入一乘卽是華嚴別敎. 旣入別敎者. 何

故此文中同在祇林. 而如盲聾不見聞佛菩

薩所現之事. 答. 爲欲顯敎義深故. 順前未入

時及愚法說不分. 約根欲熟有分故同在會

後聞法. 此卽□入一乘相

問. 此處入一乘. 聲聞等但愚法26也. 爲有三

乘中聲聞等耶. 答. 通有二敎二乘. 若入一乘

機熟. 如來一代中皆在此27會

問. 何故前28餘會不在乎. 答. 約相前諸會唯

菩薩依位地說. 菩薩因果故. 爲顯不共相不

在. 今此會爲顯入法界之心及入法界之人

廣大無限故. 得法成德之處故. 通始終□

也

問. 此顯不共中. 但二乘乃不共耶. 三乘大乘

菩薩等爲不共耶. 答. 若約未入一乘之義者.

皆得爲不共. 29且從下說二乘耳

問. 此會入法界人幾有品類乎. 答. 雖無限而

且約文顯者有二類. 謂會初中由佛入奪迅

定故. 所現之法界行德. 見諸菩薩及天王等

卽入法界. 得不思議法等爲一類. 此卽30臨

證之際至人等也. 由此菩薩等類入佛法卽

與佛等. 以得法故. 後文殊等諸知識以所得

之法. 下攝機緣令入法界故. 身子等及善財

等人31彼攝. 入法界人等爲第二類也

問. 善財値知識時所聞法門皆如聞得證耶.

經數: 一八七三

經名: 華嚴經問答卷下

頁數: 六一二

上	欄

聞以後修行方得耶. 答. 隨所聞法1聞卽得證

也

問. 若爾旣得法門因. 緣得2益中明過去無量

劫中値諸佛. 聞法供養等3諸行修方得此法

門. 善財今方但聞所說法門耳. 非修行無量

劫行云何得乎. 答. 已得此法門卽入法性. 入

法性卽自他無二. 三世無前後故. 善知識所

得因果. 自利利他法門. 卽是善財自行成故.

隨所得法門其因果前後之法. 皆自無不行

得法. 4不移一時而卽成無量劫. 隨所聞法

門無量劫中修行以得. 豈不修有得果之義

乎

問. 若隨所値知識同因行發心時節者. 諸知

識聞法5皆可齊同. 何故諸知識發心. 値佛修

行時節. 皆不同耶. 答. 欲顯法不同故. 如是示

現耳. 諸不同皆由同方不同耳. 准可思也

問. □6又云. 初菩提心法門中. 得信法門逕十

千劫成佛者. 行佛非位佛. 瓔珞經十信行7中

非位*中等者. 此約一乘行佛成時節逕十千

耶. 爲三乘行佛成時節耶. 答. 諸三乘敎中.

十千劫中十信行滿更示現一乘行佛滿之處

耳. 非三乘滿佛. 亦非一乘行8滿佛. 但十千

劫不動此十千劫. 不可說不可說劫方行佛

滿成. 如是八萬劫等. 乃至一劫二劫到等之

義例可9知思也. 又孔目云. 華嚴經中成佛有

五中. 寶莊嚴童子等10二人現身成佛等. 云何

知其相. 答. 寶莊嚴童子卽現身中. 値佛聞法

得信解自分勝進位諸三昧門11等. 卽知成信

滿佛等. 又兜率天子等旣現身中卽得離垢

中	欄

三昧少分. 12速諸功德等. 故知現身成佛. 善

財童子旣現身至普賢菩薩知識. 而彌勒知

識言. 當來我成佛時. 汝見我故知後生中成

佛. 此等且約文相. 據見聞等三位爲三生. 故

作如是說耳. 約實共皆13同. 但以一身中成佛

言一身者. 法性身無別分段等身. 若隨緣現

成佛卽同三乘敎所說也. 約一乘敎實法念

念每成佛等. 如前說也

問. 大解大行等八大人等. 所行之行法甚極

微細. 而樂世有趣闡提道. 墮無盡阿鼻地獄

等者. 其義云何. 答. 此人等從未入種性等下.

至世間毛14里無正善人等15列. 卽第三階人.

其行雖極細而有樂世有之病. 故不得出世

正善根也

問. 何等樂世有之病乎. 答. 此病有粗細. 粗可

知. 細者設聞甚深敎法及師語極細理. 以自

分別心尋伺觀察. 卽計佛法如是. 卽見法分

齊. 自心卽住於其見聞處故. 不得思修慧. 及

障出世無分別智故. 名爲樂世有. 此卽墮隨

聲取義五過故. 不能進修. 無正信解故

問. 若爾何等人離此過乎. 答. 若自心以不能

計處中至者仰推於佛. 不自爲已心16之分. 唯

佛所知非我境界. 如是人乃深信佛智慧者

也

問. 何等17深理聞乎. 18答. 一切言皆同乃至一

切法皆無住無我之言19聞. 如聞取不得. 不聞

故. 卽迷其無住之理

問. 旣聞無住言能信解無住理豈迷乎. 答. 便

解. 若聞無住言. 其心見爲無住理者. 卽是但

下	欄

自心作無住耳. 非佛所言之無住理. 所以者

何. 以自心不得無分別智故. 何能見彼無住

之理乎. 若不見而爲見者. 豈爲正信乎. 自中

不正信. 而亦爲他傳說者. 卽亦□他. 又未得

證見佛境. 而言佛如是說者. 卽謗佛. 又不見

佛境界爲見. 卽增上慢故退勇猛精進. 又如

是人若値20其所見違者. 卽21起盡瞋□. 造諸

惡業故. 卽趣闡提道. 不應不愼. 行人大要

問. 若爾云何見彼理乎. 答. 旣聞無分別之理.

但以無分別智乃證者. 念念修無分別智方

便22可無餘事也

問. 云何正信佛言乎. 答. 須解佛言緣23處中

言耳. 非謂其法如所言法故如是言也. 若能

如是解無定見處者. 卽爲欲所信解. 不解之

處得證知. 故速速修無分別智. 聖意24蓋其

如是令進修乎. 上來所作之諸文義. 皆如是

解. 莫如言取解也

華嚴經問答下卷

先師自筆依爲形見結構表紙外題申入於

東南院家訖

末學僧信玄

經數: 一八七四

經名: 華嚴經明法品內立三寶章卷上

頁數: 六一三

上	欄

1華嚴經明法品內立三寶章卷上

魏國西寺沙門法藏述

三寶章	流轉章

三寶章

三寶義略作八門. 一明建立. 二釋得名. 三出

體性. 四顯融攝. 五明種類. 六揀所歸. 七辨業

用八明次第. 初明立意者有七種. 一爲□邪

故. 卽□外道尊師. 謂自在天等. 故立佛寶. 二

爲□外道邪論等. 故立法寶. 三爲□外道邪

衆等. 故立僧寶. 故涅槃經云. 歸依於佛者. 是

眞優婆塞. 終不更歸依其餘諸天神. 歸依於

法者. 則離於殺害終不更歸依外道諸典籍.

歸依於僧者. 不心諸外道等. 二爲除病. 謂須

良醫幷藥及看病人. 故諸病悉愈. 三寶亦爾

故不增減. 三爲出怖. 如經云. 若得一跳卽譬

一歸. 若得三跳卽譬三歸. 是故三寶慈悲救

衆生生死苦. 是故三跳得出怖也. 四爲生緣

念故. 爲令衆生念佛心一切智. 故立佛寶. 爲

令念法心證眞如. 故立法寶. 爲令念僧心入

聖衆數. 故立僧寶. 故雜心論云. 爲開衆生佛

法僧念故說三寶也. 五約三義故立三寶. 一

調御師. 二調御師法. 三調御師弟子. 故寶性

論云. 問曰. 依何等義故立三寶. 答曰. 偈言依

調御師所證弟子故也. 六約三乘人故立三

寶. 爲大乘人取佛菩提諸菩薩. 故立佛寶. 以

此人心作佛故. 爲緣覺人自然知法故立法

中	欄

寶. 以此人但心證深因緣法. 不心佛僧故爲

聲聞人立僧寶. 以此人但心依僧心解脫故.

不心餘也. 七約三根故立三寶. 爲信供養諸

佛如來福田人. 故立佛寶. 爲信供養第一妙

法福田人. 故立法寶. 爲信供養第一聖衆福

田人. 故立僧寶. 此上三門□如寶性論說. 故

彼偈云. 爲三乘信三供養等. 是故說三寶

第二釋名者. 於中有二. 先釋總名. 三是數寶

是喩義從數義立名. 卽帶數釋也. 又寶是可

貴義. 依寶性論寶有六義. 一希有義. 如世珍

寶以難得故. 無善根衆生經百千劫不能得

故. 二無垢義. 如世珍寶淸淨無垢. 三寶亦爾.

以離一切有漏法故. 三勢力義. 如世珠寶置

濁水中. 令水澄淨. 三寶亦爾. 以具六通等功

德故. 令衆生澄惑業苦三濁. 成淨信智等故.

四莊嚴義. 如世珍寶能雨寶莊嚴衆生. 三寶

亦爾. 莊嚴行者出世行故. 五最上義. 如世珍

寶. 於諸物中最爲微妙. 三寶亦爾過世間故.

六不變義. 如世珍寶以體眞故. 不可改易. 三

寶亦爾. 以得無流法故. 世間八法所不能動

故也. 彼論偈云. 眞寶世希有. 明淨及勢力. 能

莊嚴世間. 最上不變等也. 後別名者. 佛陀此

云. 覺者. 覺有二重. 一是覺悟義. 謂理智照眞

故. 二是覺察義. 謂量智鑒俗故. 又覺察煩惱

賊故. 從無明睡覺故. 自覺覺他覺行窮滿故

也者是假人. 卽有覺之者名爲覺者. 有財釋

也. 達摩此云法. 法有三義. 一自體名法. 如說

諸法離他性. 各自住己性. 卽離分別也. 二對

意名法. 如法處法界等. 三軌則名法. 法有軌

下	欄

範開生物解故也. 此中正取後一. 兼明前二

也. 僧伽此云和合衆. 此有二義. 一理和. 謂見

諦理時. 心雖各異所證理同故. 二事和. 謂四

人已上人雖各別同秉成一□磨事. 故名事

和. 是則佛是覺照義. 僧是和合義. 法是軌範

義. 皆從義用立名也. 又智論云. 僧伽秦言衆

多. 比丘共一處和合. 是名僧伽第三出體

者. 三寶有三. 一同相. 二別. 三住持. 初中

有三義. 一約事就義門. 卽佛體上覺照義邊

名爲佛寶. 則彼佛德. 軌則義邊名爲法寶. 違

諍過盡名爲僧寶. 三義雖別然佛德不殊. 故

云同相. 此卽以佛無漏功德爲體. 此義通諸

乘但淺深異耳. 唯除人天. 以彼不了故. 二約

會事從理門. 卽三寶相雖別. 然同以眞空妙

理爲性. 故云同也. 涅槃經云. 若能觀三寶常

住同眞諦. 我性佛性無別. 此卽以眞空爲體.

此義通諸敎唯除凡小也. 三約理義融顯門.

心性眞如中離念本覺名佛寶. 卽此中有□

沙性功德可軌用. 故名法寶. 卽此□沙德冥

和不二名僧寶. 故經云. 於佛性中卽有法僧

也. 又淨名經云. 佛卽是法法卽是衆. 是三寶

無爲相與虛空等爲同相. 是故若就覺義而

論. □稱爲佛. 軌則而言無非是法. 冥符和合

莫不皆僧義. 說有三不可爲一. 然無別體豈

爲異也. 故云同相. 此義通諸敎. 唯除小乘及

始敎. 同體門竟. 第二別相中. 先明佛寶. 若約

世間人天所得. 以有漏五[&FFFF]#爲體. 以同世間

示黑象脚身. 及樹神身等. 若小乘中毘曇等

宗有二佛. 一生身. 謂父母生相好之形. 是報

經數: 一八七四

經名: 華嚴經明法品內立三寶章卷上

頁數: 六一四

上	欄

無記非可重. 故不入佛寶. 二法身. 以五分功

德爲法身. 此中唯取無漏功德. 謂道後盡智

無生智等. 五[&FFFF]#實法爲佛寶體. 以有漏功德

非可重. 故不入佛寶. 或有漏及報相從名佛

於理無傷. 又此宗中. 於彼實法上假施人名.

無別假人如貧名富等. 若成實等宗五[&FFFF]#功

德等. 屬法寶攝. 別說假人爲佛寶體. 以有假

名行人爲師匠益要在假中故也. 若三乘中

三身佛. 或以五聚法中一分爲體. 謂無爲中

眞如擇滅等爲法身. 色處爲化身. 以心無化

義故. 以無漏淸淨八識心王. 二十一心所. 及

不相應行中小分. 幷色法界所成假者等相.

從總爲受用體. 此如瑜伽等說. 此約始敎之

初說. 亦是□心聲聞敎也. 或以眞如爲法身.

大定智悉爲應身. 色形爲化身. 如梁攝論說.

或約五法攝大覺地. 謂以淸淨法界爲法身.

鏡智及平等智爲受用身. 作事智爲化身. 妙

觀智通二身. 此如佛地論說. 此等約始敎之

終說. 義當爲直進人說. 或唯以大智爲三身

體. 如攝論以無垢無□□智爲法身. 以後得

智爲受用身. 後得智之差別爲變化身. 或唯

以眞如爲三身體. 如起信論中. 眞如三大內.

以體相二大爲法身. 用大爲二身. 此等約終

敎說. 此中化身亦有化心. 如大迦葉觀如來

心知向阿難如是等. 又涅槃經云. 如來所化

無量形類. 各令有心故知有心. 但前敎生故

順小說. 或唯一實性離言絶慮爲佛寶. 亦不

分三二等. 此約頓敎說. 若依一乘. 二種十佛

旣通三世間. 卽知用一切理事人法等. 總爲

中	欄

佛寶體. 仍皆就覺義說. 若約所依以海印三

昧爲體. 亦卽攝前諸敎所明. □在其中. 以具

同別二門故. 餘可准知法寶體者. 小乘中

理故行果. 一以四諦十六行等爲理法體. 二

小乘三藏敎等. 音聲名句文. 聲處法處二法.

爲敎法體. 三以菩薩無漏五[&FFFF]#. 卽見道八忍

八智斷非想結. 九無間八解脫合三十三心.

在家四果及□支無漏五[&FFFF]#等. 雖有理和無

事和. □是向道法寶攝. 此依毘曇宗. 若依成

實等. 三乘無漏在家出家. 總屬助道法寶. 但

以假人爲佛僧故. 彼論云. 信佛有一切智名

信佛. 信此眞智名信法故得知也. 四以佛及

二乘所得涅槃. 爲果法寶. 以相好身及等智

等. 有助成無漏智故. 相從亦入佛僧攝. 涅槃

非助彼故是法寶故也. 問涅槃是滅諦. 助道

是道諦. 敎法屬苦集是則一理法寶已具攝

盡. 何假後三邪. 答依毘曇宗有二門. 一壞緣

者. 不分三寶境界差別. 若於此門中理實收

盡. 二不壞緣者. 建立三寶等差別. 是故就此

事中最勝義故. 立後三法理亦無違. 此義云

何. 如道有二種. 一事道. 謂戒定等. 二理道.

謂道如跡乘. 此四冥通是前道諦. 戒等約事

屬前助道. 以理事異故. 通別異故分二也. 滅

亦二種. 一事滅. 以離惑業品數上下令滅. 有

優劣故是事滅. 屬彼果法. 二理滅. 謂盡止妙

出. 此四冥通是前滅諦. 亦理事異故分二也.

苦無我等是所詮理. 敎是能詮就勝分二也.

問佛僧俱是人. 何不但立人法二寶. 答因果

異故分二也. 問若爾法中亦有因果. 何不立

下	欄

四寶. 答人用强勝能秉持法. 是故分二. 法不

自弘用劣. 故合爲一寶也. 若三乘中. 或內以

四諦十六行. 及三無性等理. 爲理法寶. 二以

三藏十二分敎假實二法識所變等. 爲敎法

體. 三以諸道品六度等爲行法體. 四以涅槃

菩提等爲果法體. 仍此四法皆卽空無分別

如般若經說. 當知. 此約始敎說也. 或以眞如

體相爲理法. 從眞所流爲敎法. 從眞內薰

及依淨敎. 所起諸行爲行法. 此行契眞證

理究竟爲果法. 是故四義□轉唯一眞如也.

此如起信等說. 問此中果法與佛行法與僧

各何別邪. 答約如來所成義邊. 總屬佛寶. 約

諸菩薩施學義邊. 總屬法寶. 行中約上地所

得義邊爲僧寶. 下地所學義邊爲法寶. 義理

差別約法體不殊也. 當知此就終敎說. 或以

離言眞法爲法寶. 如此經云云. 當知此約頓

敎顯耳. 若依一乘. 約有十法. 謂理事敎義因

果人法解行. 皆就軌範義說. 具足主伴無盡

因陀羅網等. 如此經說此據別敎言. 若攝方

便. 前諸敎法□在其中. 餘可准知. 僧寶體者.

小乘中若依毘曇宗. 僧有二種. 一應供僧. 上

盡諸佛下極至於凡夫沙彌通是福. 是故檀

越僧次請一不揀上下. 悉得供僧之福. 二三

歸僧. 唯取聲聞人中四果四向以爲僧. 以凡

僧無聖德不可歸. 故不取也. 緣覺出世無和

合衆不成僧. 菩薩單一不成僧. 佛是佛寶亦

非僧. 又聲聞中. 唯無漏寶功德爲僧寶體. 有

漏非可重故非寶也. 又依彼宗僧又有二. 一

第一義僧. 謂出家四果聖人. 二等僧. 謂凡夫

經數: 一八七四

經名: 華嚴經明法品內立三寶章卷上

頁數: 六一五

上	欄

僧. 聖中有三. 一生身. 卽報五陰. 二等智. 有漏

戒定等. 卽方便善五陰. 三無漏五陰. 前二相

從名僧非正寶體. 後一爲正也. 若成實以無

漏假人爲僧體. 仍有四句. 謂有僧德無僧威

儀等准之. 若三乘內菩薩. 以三賢已去乃至

等覺所有漏無漏功德. 及色心等五[&FFFF]#假者.

爲菩薩僧體. 獨覺及聲聞人. 入資糧位已去.

乃至羅漢所成漏無漏功德. 五[&FFFF]#假者總爲僧

寶體. 又此三乘人. 唯取出家同僧法者以爲

僧寶. 以諸在家聲聞菩薩. 及犀角□支等. 皆

入法寶故. 大智論散花品云. 以花散諸菩薩

名供養法. 以花散諸比丘名供養僧. 當知此

約始敎之初說. 或分勝顯劣以明大小. 如涅

槃經云. 僧名和合. 和合有二. 一者世和合. 二

者第一義. 和合. 世和合者. 名聲聞僧. 第一義

和合者. 名菩薩僧. 當知此約始敎之終說. 或

說二乘入大乘者是僧寶不爾. 卽非由唯以

菩薩爲眞僧寶故. 寶性論云. 菩薩爲究竟僧

也. 當知此約終敎說. 或離相離分別. 如論云.

實有菩薩不見有菩薩等. 此約頓敎寄言顯

耳. 或唯取菩薩隨一皆遍六位. 盡三世間無

盡法界. 具足主伴爲僧寶體. 此約一乘別敎

說. 若攝方便. 如前諸敎□在此中. 上來別相

竟第三住持三寶者. 小乘以塑□等色法

爲佛寶體. 但表示一釋迦佛. 以無他方佛故.

經法紙墨及塑像. 皆以色法爲體. 出家凡僧

以有漏五[&FFFF]#爲體. 四人已上僧. 以衆同分不

相應法爲體. 問如形像致敬損壞. 於何處得

罪福. 答立像擬表眞容故. 於眞邊得故. 成實

中	欄

云隨是何塔若能爲損. 皆望主故得罪. 福亦

如是. 此明若是佛塔以佛爲表主. 餘人亦爾.

問若爾殺凡僧應聖邊得罪. 答塔像無心命.

從其表主. 僧卽不爾各有心命故. 從凡聖自

位得罪. 若依律中. 損經等望財主得罪也. 若

三乘中佛法及僧像. 同以色法爲體. 法中亦

兼有名句等. 凡僧以五[&FFFF]#爲體. 若一乘中□

是大法界中. 約機緣起所成淨用故. 亦遠取

本法爲體. 餘義准之. 上來總明出體竟. 第四

融攝門者有二重. 一約三種. 二約三寶. 初中

有三. 一約同相. 於中卽有別相住持. 此有二

義. 一以彼二種皆悉緣成無自性故. 不異眞

空. 是故俱在同相中攝. 問若彼攝在同相中

時. 爲有彼二爲無彼二. 如其有者云何如同.

以有差別非同相故. 如其無者云何說攝. 以

無彼二無所攝故. 答但以彼二本來自性空.

非壞彼二方得爲空. 是故經云. 色卽是空非

色滅空. 又經云. 非以空色故名色空. 但以色

卽是空. 空卽是色. 是故當知攝別歸同而不

壞別也. 約始敎說. 二以眞如體相二大爲內

熏因. 及彼用大爲外熏緣令生始覺. 於此始

覺分得爲僧. 滿足爲佛. 此中妙軌及用中之

敎. 以爲法寶. 是故別相三寶. 皆從同起不異

同也. 此如起信論說. 又彼論云. 本覺隨染生

二種相. 與彼本覺不相捨離. 一智淨相. 謂依

法力熏習如實修行. 此明僧寶也. 滿足方便

破和合識相. 滅相續心相. 顯現法身智純淨

[&FFFF]#. 此明佛寶中法身. 及自受用身也. 二不思

議業相者. 以依智淨能作一切勝妙境界. 所

下	欄

謂無量功德之相常無斷絶. 隨衆生根自然

相應. 種種而現得利益故. 此明他受用身. 及

變化身. 幷所流敎及住持幢相等. 亦在此中.

又彼論云. 本覺者. 謂心體離念. 離念相者. 等

虛空界無所不遍. 法界一相. 此中旣以本覺

隨緣作此別相. 還不離彼本故歸於同相也.

又梁論云. 無不從此法身流. 無不還證此法

身. 此中從彼流故成法僧也. 還證彼故爲佛

寶也. 是卽不破別而□同. 不乖同而□別. 其

猶攝波唯水而不廢動. 攝水唯波而不壞濕.

擧體全收二義不失. 當知此中道理亦爾. 思

之可見. 以此敎理. 是故同中具於別也. 又彼

住持之相. 卽是眞中用大中攝. 以依泥等所

表眞相. 及紙墨等所顯敎相. □是最淨法界

之流. 剃髮袈裟是出世相. 亦從彼流非世法

故. 是故經中造像[&FFFF]#麥棗葉露盤. 功皆不滅

終成大果. 又以袈裟至彼獵師非法之處. 眞

相不壞. 能令象王發勝心等. 又如彼縷救龍

難等. 又如出家破戒悉當得泥洹等. 又能生

天人得十種功德. 如牛黃存香焚氣馥. 如是

功用極廣大者. 明此皆從眞如流故不異眞

也. 又爲眞標相令諸有情卽尋此相還至眞

源故. 卽眞也. 故論云. 眞如用者. 能生世間出

世間善因果故. 是故以末歸本. 一切住持三

寶幢相. 皆是眞中相用攝也第二約別相

中. 亦攝彼二. 旣以同相成此別相. 是故別中

亦攝同盡. 如波彼攝水水無不盡. 此中亦爾.

是則不失同而□別也. 餘思准之. 又住持幢

相亦在別中. 以泥木像等. 若非如來神力加

經數: 一八七四

經名: 華嚴經明法品內立三寶章卷上

頁數: 六一六

上	欄

持. 彼法豈能饒益衆生. 生善滅惡等也. 又是

如來大悲巧智施設攝生. 旣從智流不離智

故. 攝在其中. 是故經云. 不思議菩薩力及佛

力故. 令於末代得形像. 住持如是等故也

第三約住持於中攝者. 此中住持有其二義

一是所住持. 由前同相別相眞實三寶餘勢

力故. 舍利形像經卷. 凡僧相續不絶故名住

持. 旣以彼持此. 此中卽攝彼二法也. 以此皆

是如來圓智中. 印機所現粗未之相. 如大樹

葉不離本莖等故也. 二是能住持. 謂籍此形

像經卷. 凡僧住持. 同相別相三寶. 勢力相續

令不斷絶. 與諸有情作依止處. 令漸修行得

彼二故. 故名住持. 是故彼二由此得立. 攝在

此中. 潛隱而成. 所以然者. 以若非彼所持無

以能持彼. 是故二義無二相攝鎔融故也

第二三寶相收中亦三. 初約僧寶攝. 二謂諸

菩薩中道觀心智覺名佛寶. 卽此境智軌生

物解說名法寶. 卽此觀心內合中道外和漏

諍. 故言僧寶. 如瓔珞經云. 菩薩謂於第一中

道智爲佛寶. 一切法無生. 動與則用爲法寶.

常行六道與六道衆生和合. 故名僧寶. 轉一

切衆生流入佛海故. 二約法寶者. 此有二

義. 一約理. 法中卽有佛僧如前同相中說. 二

以行法攝僧. 果法攝佛. 理敎通因果. 是故法

中自具三寶故. 經云分別一初法. 皆悉無眞

實. 如是解諸法. 卽見盧舍那. 又經云. 見緣起

法. 卽是見佛. 此明法中佛也. 但以覺義和義

皆可軌. 故不離法也. 以得法爲佛行法爲僧.

更無異法故也. 故論云. 行此法者名爲僧也.

中	欄

三約佛寶者有二義. 一約本覺智. 如同相說.

二約始覺智. 謂此圓智無不覺照. 故名佛寶.

智體遍融智相圓音. 與智一味卽爲理敎. 攬

於萬行成一妙果. 故於此智卽具行果. 就此

四義名爲法寶. 又此智中具含因智. 故亦有

僧. 故經云. 雖得佛道轉於法輪. 入於涅槃. 而

不捨於菩薩之道. 又經云. 聲聞緣覺若智若

斷. 皆是菩薩二生法忍. 是則菩薩無生法忍.

亦是圓智攝也. 又經云於如來智中. 出菩薩

及二乘智等一切智慧. 又經云. 於佛寶中. 卽

有法僧. 又論云. 依法身有法. 依法有究竟僧

如是等. 上來二門融攝. 約三乘敎說. 亦通一

乘以同法界故. 若別敎辨者. 淨法緣起有其

三義. 支分義. 圓滿義. 軌則義. 以分非圓外

分. 分圓以成分. 是則圓內之分也. 圓非分外

圖攬分以成圓. 是卽分內之圓也. 軌如圓分

三義. 通融皆主攝也. 依是義故. 是故經中普

賢等菩薩. 於毛孔中現諸佛海及轉法輪諸

菩薩衆. 則僧中自具三寶. 又如經中大法界

法門. 謂理事等法中亦具佛僧. 如彌多羅女

寶經等事中. 現佛菩薩等. 又一塵中現佛菩

薩. 又一一法門中. 皆具佛僧因果故也. 又如

經中如來眉間出塵數菩薩. 又於毛孔現三

世間. 轉正法輪爲諸菩薩衆. 如是佛中亦具

三寶. 又以法界身攝一切法. □皆都盡. 是故

一切法. 皆是三寶故也. 第五明種類差別

者有二. 先別後總. 別中佛寶或同世間身. 此

約人天或二身. 此約小乘. 或一身二身三身

四身. 此約三乘. 或十身以顯無盡. 此約一乘.

下	欄

此上名義□如別說  法寶中或唯敎法. 此

約人天或具四種. 如小乘. 如小乘. 或亦四種或唯一

種. 此約三乘. 名同小乘而義別也. 或具前諸

說. 或具十種. 謂理事等主伴具足. 此約一乘

僧中. 或唯凡僧此約人天. 或唯聲聞此約小

乘. 或通三乘衆. 此約三乘. 或唯菩薩此約一

乘. 總說者或有二種三寶. 一眞實. 謂前別相.

二假名謂前住持. 此約小乘及人天. 但義異

也. 或三種. 謂同相等如前. 此終三乘. 或有十

門以顯示. 應知此約一乘說. 何以故. 此十三

寶相在修行心證. 比敎智處無不顯現. 卽是

住持成其大益. 主伴具足通因陀羅微細等

故. 此中亦卽攝前諸敎所明三寶. □在其中

也第六採定所歸者. 於中有五門. 一捨邪

歸正門. 謂但捨外道三邪. 歸於有漏三寶. 此

約人天說. 以於此中無無漏故. 佛亦同也. 二

捨劣歸勝門. 以彼有漏諸功德等. 悉非究竟

安隱處故. 不辨歸依彼. 但相從攝在寶中. 而

非究竟眞歸依處故. 雜心言. 三寶各二種. 佛

有二種. 一生身佛. 二法身佛. 法亦有二種. 一

無我法. 二第一義法. 僧亦二種. 一第一義僧.

二等僧. 皆得名寶. 乃至約寶明歸. 問云. 三寶

各二種. 爲歸何等耶. 答歸依彼諸佛所得無

學法僧學無學法. 涅槃無上法. 此明唯歸佛

無漏五分法身. 不歸有漏生身. 唯歸僧所得

學無學無漏法. 不歸有漏等僧唯歸涅槃無

漏法. 不歸無我有漏法故問何故寶中通攝.

歸中局耶. 答欲欲明三寶是所敬養. 若其揀擇

此有漏此無漏. 則敬養心狹生福則劣. 歸依

經數: 一八七四

經名: 華嚴經明法品內立三寶章卷上

頁數: 六一七

上	欄

據究竟安隱處者. 則可歸依無漏. 此有漏則

非重故不歸也. 如世間田宅俱皆寶重. 若欲

歸之要捨田歸宅. 此亦如是. 或可通收. 此有

二義. 或以寶同歸寶唯無漏. 如此上辨. 或以

歸同寶歸亦通收. 以皆寶重悉爲物依故也.

上來約小乘說. 三捨權歸實門. 謂彼愚法二

乘無漏亦非可歸. 以非究竟安隱處故. 如彼

化城終須捨故. 唯大乘中. 所得無漏同歸實

相. 是眞歸依處也. 寶門興供通攝如前. 歸門

趣本捨權歸實. 如經中歸聲聞僧. 犯菩薩戒

等. 此約三乘終敎說. 或通歸二無漏. 此有二

義. 一如前愚法亦是可歸. 以諸趣寂皆究竟

故. 諸不定性必□心故. 餘寶准之. 此約始敎

說. 二此大乘中自有二無漏故. 又亦自有三

乘法故. 故說通二非攝愚法. 此通始終漸敎

說也. 四捨相歸眞門. 謂自宗中唯同相三寶

究竟安隱故令歸依. 餘非究竟故佛勸捨. 是

故涅槃經云. 汝今不應如諸聲聞凡夫之人

分別三歸. 何以故. 於佛性中卽有法僧. 爲欲

化度聲聞凡夫故. 分別說三歸異相. 又云. 若

於三寶修異相者. 當知是章淸淨三歸卽無

依處. 此等經意. 勸捨別歸同. 當知此約終敎.

及頓敎說也. 或亦通收皆可寶重. 悉爲佛依

故. 此約三乘敎說. 五捨末歸本門. 唯一乘中

十二寶具足主伴窮於法界. 盡三世間攝一

切法. 是眞歸處. 餘隨物機虧盈不定. 或亦通

收. 以本末圓融無二相故. 攝方便故. 同一法

界故. 是故乃至人天所得亦在其中. 餘義准

之第七業用優劣者. 三三寶中別相最勝.

中	欄

餘二漸劣. 於中同相業用者. 此中旣不分三

相. 但平等爲用. 此有三義. 謂依持資成別相

用故. 隨緣顯現別相用故. 稱諸菩薩觀智現

故. 別相中佛寶利益業用最勝. 法次僧劣故.

涅槃經云. 譬如人身頭最爲上. 非餘支節手

足等也. 佛亦如是最爲尊上. 非法僧也. 餘義

可知. 住持用僧最勝. 以能秉持佛法益衆生

故法次. 但作境界資成三慧故. 佛寶最劣. 形

像但爲生信境故. 若一乘三寶業用皆齊. 以

普賢等亦盡佛境故. 法界起用法如是故. 又

諸乘三寶益用分齊. 各望本宗准知可耳

第八明次第者有二. 先別後總. 初中同相三

寶. 三相不分無始本有故. 無先後也. 別相中

有四門. 一約起化次第. 先佛次法後僧. 以佛

是敎主故. 依佛說法故依法修行. 以成僧故.

如經云. 始在佛樹力降魔. 得甘露滅覺道成.

三轉法輪於大千. 其輪本來常淸淨. 天人得

道. 此爲證. 三寶於是現世間. 寶性論亦同此

說. 二約入證次第. 先法次佛後僧. 譯法是諸

佛所師故. 能生佛故. 故先明也. 證此法已道

成佛也. 後度弟子方有僧也. 問佛未證法前

豈不名僧耶. 答如釋迦佛未坐道樹前. 不名

爲僧. 以無衆故無僧相無秉法故. 三約興敎

次第. 先佛次僧後法. 如此經中. 佛先現坐寶

師子座. 次集十方諸菩薩衆. 後方加請說示

法門. 四約修行次第. 先僧次法後佛. 謂修行

之來. 先須捨俗投緇. 雖復出家必須依法修

行. 行滿究竟終得成佛也. 住持中. 約元起之

自以明次第. 則佛寶在先. 如憂塡王等造像

下	欄

初故. 次佛滅後迦葉等結集法眼故次也. 後

度凡僧以持佛法. 故居後也. 若一乘三寶皆

無前後. 以於法界大緣起中. 同時顯現悉具

足故. 或皆有先後. 以主伴相成故. 隨擧爲首

故. 總說者. 小乘二三寶中. 眞實居先假名在

後. 三乘三三寶中. 同相居先別相爲次. 住持

在後. 一乘十三寶. 或前後或非前後如前說.

餘義准可知

流轉章

生滅流轉略作十門. 一明違順. 二斷常. 三一

異. 四有無. 五生滅. 六前後. 七時世. 八因果.

九眞妄. 十成觀. 初中於一有爲流轉法上義

分爲二. 謂前念滅後念生. 經云. 如印印泥印

壞文成. 此卽印壞爲滅文成爲生. 又經云. 由

前五陰故. 後陰相續生等. 皆是此流轉義也.

此中生滅違順有二門. 初總後別. 總中有四

義. 一相違義. 以背滅爲生生盡爲滅. 以相違

故成生滅. 二順義. 以前念若不滅後念不生.

要由滅前念後念方生. 是故相順方成生滅.

問若前念不滅後念不得生. 以二念不□故

者. 旣其滅已亦不得生. 以生無所依故. 如論

云. 滅法何能緣. 故無次第緣. 是故滅已無物

誰能生後. 答滅有二種. 一斷滅. 二刹那滅. 今

非斷滅故不同無物. 問此刹那滅若不同無

物. 應非是滅. 答是刹那滅必引後. 故不同無

物. 若不引後非此滅故. 問若刹那必引後生.

是卽不得入無心定等. 以滅已無間要必生

故. 答刹那有二位. 一約能依轉識粗故. 皆從

自種生. 前念後念近遠俱爲等無. 聞緣. 二約

經數: 一八七四

經名: 華嚴經明法品內立三寶章卷上

頁數: 六一八

上	欄

所依本識細故. 前後流生滅已更生無間相

續. 問若爾. 入寂二乘最後滅心. 應亦還生. 卽

無涅槃便成大過. 答若約小乘初敎. 可如所

難. 以彼宗中許入寂二乘永滅斷故. 若終敎

等卽不如此. 以二乘人. 燒分段身生滅度想

入於涅槃. 而餘世界受變易身. 受佛敎化行

菩薩道. 乃至成佛. 盡於未來無有斷絶. 以無

衆生作非衆生故. 四記論中. 滅者復生分別

記者. 此約小乘說. 問此微細滅旣自不住. 何

能有力而生後念. 答以依眞如如來藏故. 令

此生滅得生滅也. 經云. 依如來藏故有生滅

心等. 又經云. 依無住本立一切法等. 是故滅

無眞依無以起生. 生不依眞不從滅起. 起信

論云. 不生不滅與生滅和合. 名阿梨耶識. 是

卽流轉是不流轉轉也. 是故相順而成生滅.

三此二亦違亦順方得生滅. 由前二義不相

離故. 以若不滅生無以生. 生若不依滅無以

背滅. 是故由極相違方極相順. 思之可解. 四

非違非順方得生滅. 由前二義相形奪故. 以

無二爲一. 離二相故. 違順雙泯故第二別

解者. 此生及滅各開之爲二. 前念滅中二義.

一滅壞義. 二引後義. 後念生中有二義. 一依

前義. 二背前義. 由滅壞與背前生滅極相違.

由引後與依前生滅極相順. 由滅壞不異引

後故. 由依前不異背前故. 是故亦違亦順無

有障□. 由滅壞融引後. 背前融依前故. 生滅

非違非順也. 更有句數思之可見第二斷

常者. 亦先總後別. 總中四句由前滅故不常.

中後生故不斷. 俱不俱准思之. 別中亦四句.

中	欄

由滅壞及背前故. 法不至法本不移而不常.

由引後及依前故位不絶. 位□流而不斷. 由

上二義不相離故不斷卽不常. □流而不轉.

不轉轉轉不轉無二故也. 由滅壞違生後. 由

背前違依前. 是故非常非非常. 非斷非非斷.

今此流轉法. 亦非流轉非不流轉也. 思之可

見第三一異者. 亦二門. 先總中亦四句.

由前念中引後義. 後念中背前義. 是不一門.

俱不俱等思之可知. 二別中亦四. 謂前後非

一. 各二非二爲非異. 俱不思之. 又交絡相

望亦四句可見. 是故一異無□流而不流也

第四有無者亦四句. 一後念中背前義是

有義. 二前念中滅壞義是無義. 三後念中依

前義是非有義. 四前念中能引後義. 是非無

義. 五由前二義無二. 是俱存義. 六由後二義

無二. 是俱泯義. 七由存泯無□. 合前六句爲

一無障□流轉. 經云. 一切法不生滅. 我說刹

那義. 此之謂也第五生滅者. 於中亦二重.

初中四句. 依前後起是無生義. 以不由自能

起故引後. 是不滅義以有功能故. 俱不俱准

思之. 又前念滅故不生. 後念起故不滅. 俱不

俱思之. 第六前後中亦二重. 初總中四句.

由依前及引後故. 二念不前後. 由滅壞及背

前故. 二念不同時. 由上二門不相離故. 俱不

俱等准思之. 是故非初非中後. 前中後取故

而說流轉. 流轉卽無轉. 別中通論有四重無

□. 一不□前後說而同時. 二不□同時而說

前後. 三不□非三時而說三時. 四不□三時

而說是非三時. 經中劫入非劫非劫入劫等

下	欄

准之. 第七約時世者. 於中有三. 初約趣向.

二約相成. 三約時法. 初中有四. 一從前向後

門. 謂依前念滅令後念生. 是故依過去轉爲

現在. 現在滅引起當來. 由依此門則新新生.

而無窮盡. 二依後向前門. 謂依本無今有已

有還無. 卽當來作現在. 現在現滅爲過去. 由

依此門卽念念滅而無停積. 三由前二義不

相離故. 亦向前亦向後. 依此門故. 卽生無盡

而無不滅. 滅無積而無不生. 無障無□思之.

四由前二義形奪盡故. 非向前非向後. 依此

門故. 卽滅無積而無滅. 生無盡而無生. 是

謂無□法門也第二相成者有五句. 一此

現在法由當來有. 及由過去滅生. 是故現在

爲二世所成. 令現無體入於過未. 二此現在

法落謝爲過去. 引後作當來. 是故二世爲現

所成. 令過未無體. 二入於現在. 三由前二門

不相離故. 此約相成有力義故. 三世俱立. 四

由前二義形奪盡故. 此約相依無力義故. 三

世俱泯. 五合前四義同一法故. 存亡無□理

事雙融. 思之可見第三時法者. 於中亦有

五門. 一時不流而法轉. 謂依前滅引後生. 此

生滅還引後. 此是法轉也. 然過去時不至現

在. 現在不至未來. 此時不流也. 此卽約時念

念間斷. 約法相續□流. 二法不轉而時遷. 謂

由過去謝滅方有現在. 現在落謝能引當來.

三世念念無有斷絶. 此是時遷流也. 過去法

不來至現在. 現在法不去到於當來. 各住自

位不相到故. 此法不轉也. 此卽約法本不相

到. 約時念念無間也. 三俱遷者. 離法無別時

經數: 一八七四

經名: 華嚴經明法品內立三寶章卷下

頁數: 六一九

上	欄

故. 是故以時流法轉無二故. 無始已來未曾

暫停也. 四非遷者. 以不流之時不轉之法無

二故. 無始已來未曾遷動也. 五合前四句不

相離故. 從無始來不動而流. 遷而不易. 無障

無□是此法體. 思之可見第八因. 果門中

亦四位. 一無二有. 三俱四泯. 初中謂此一念

法. 前因已滅對誰稱果. 後果未生對誰說因.

當念不住非因非果. 二假有因果者. 如論云.

觀現在法有引後用. 假立當果. 對說現因. 觀

現在法有酬前相. 假立曾因. 對說現果. 因果

不無. 三俱者. 由有引後義故有因. 由有酬前

義故有果. 由滅壞義故非因. 由背前義故非

果. 由引後不異滅壞故. 亦因亦非因. 由酬前

不異背前故. 亦果亦非果. 由四義合成一流

轉. 故具存亡二義也. 四俱泯者. 由滅壞不異

引後故. 非因非非因. 背前不異酬前故. 非果

非非果. 此二門復不異故. 非因果非非因果.

又若因果先存可得對之說. 非旣因果. 先自

不成今亦無. 亦因果之可立. 思之第九眞

妄中亦四. 一無人. 二無法. 三相盡. 四理現.

初中此中但是前滅後生. 無間流轉畢竟無

人. 從此至彼以生滅法中竟無人. 故論云. 一

切世間法法因果無人. 此之謂也. 二無法者.

此生滅法. 由後依前壞後無自性無體. 又不

可從前念而來. 由後背前後非前. 及此亦不

從前念而來. 由前滅壞故. 無法可至. 後念由

能引後故. 體非後位攝. 此亦不能至後位. 是

故前念無法可去至後念. 後念無法可從前

念來. 但緣起力故似有相續. 實無有一法從

中	欄

此至彼. 故論云. 但從於空法還生於空法. 此

之謂也. 三相盡者. 思惟此法過去已滅. 未來

未至故無體. 現在不能自住故無體也. 又復

思惟前念已謝故無有來. 不至後念故無有

去當念速故不能住. 是故此法相無不盡. 又

細思惟現法不離過未. 以離首尾無別體故.

是故諸相未曾不盡. 問若爾者. 豈令現在如

彼過未耶. 亦無體空耶. 答卽以如過未之空

無爲. 現假有故. 是故此現有無不是眞空. 以

不□假有者方是性空故. 以是法理空非是

斷空故. 是故只說此生死流轉法. 卽是眞空

非滅. 此法方爲性空. 經云. 諸法畢竟空無有

女末相. 又經云. 色卽是空非色滅空. 此之謂

也. 思之可知. 四理現者. 卽由如是相自盡故.

平等理性未嘗不現. 論中一種眞如內名爲

流轉眞如. 以尋思此流轉. 相盡眞理現露故

以爲名. 又經云. 生死卽涅槃等. 皆此義也.

是故諸佛菩薩. 看於生死常見涅槃. 常見涅

槃□遊生死. 如履波者未嘗不踐水. 踐水者

無不履波. 依是道理. 諸佛不起涅槃界常在

生死中. 敎化衆生等悲智無□. 斯之謂矣

第十成觀者有二. 先令識妄念. 後攝念成觀.

前中識妄念者. 旣思惟此流轉之法. 細剋其

實. 唯是一念至於無念. 彼能緣之念. 亦如所

念無不相. 及彼此當處相卽空故. 性本現故.

旣知法眞如此. 而昔所見自他人法是非差

別. 悉是亂識妄想計度. 實無所有. 應傷已顚

倒息諸妄念. 又復思惟. 卽此妄念逐自妄境.

此二則今□無所有. 經云. 從心相生與心作

下	欄

相和合. 而有共生共滅. 同無有住. 此之謂也.

二成觀中二. 先解後行. 初解中二. 一始謂解

知. 如前所說諸義. 令心決定. 二終謂知此解

是解非行. 亦解知正行. 不如所解. 是故方堪

爲行方便. 二行中亦二. 一始謂思惟彼法至

無念處. 諸見皆絶絶亦絶. 言說不及念慮不

到. 若於乃至作無念等解. □是妄念非是實

行. 何肉餘念. 二終謂以念智照無相境. 亦非

照非境亦無觀無不觀. 故云法離一切觀行.

久作純熟心不失念. 四威儀中常作一切而

無所作. 雙行無□難思議也. 問若爾則此一

門無念便足. 何須如上廣分別耶. 答若不如

前尋思彼義者. 卽見不伏生. 若不解知解行

別者. 卽妄以解爲行情謂不破也. 設總無知

但强伏心而作諸觀. □是謂中作非是眞行.

究竟增惡見入於魔網. 不能成益故. 經頌云.

百千啞羊僧. 無慧修靜慮. 設於百千劫. 無一

得涅槃. 聰敏智慧人. 能聽法說法. 斂念須臾

頃. 能速至涅槃其觀中魔事及餘行相觀利

益等. □如別說

華嚴經明法品內立三寶章卷上

華嚴經明法品內立三寶章卷下

魏國西寺沙門法藏述

法界緣起章	圓音章  法身章   十世章

玄義章(七科已上□未入疏)

法界緣起章

經數: 一八七四

經名: 華嚴經明法品內立三寶章卷下

頁數: 六二○

上	欄

夫法界緣起爲□容持. 如帝網該羅. 若天珠

交涉. 圓融自在無盡難名. 略以四門指陳其

要. 一緣起相由門. 二法性融通門. 三緣性雙

顯門. 四理事分無門. 初緣起相由門者. 於中

曲有三門. 一諸緣互異門. 卽異體也. 二諸緣

互應門. 卽同體也. 三應異無□門. 卽雙辨同

異也. 此三門中各有三義. 一互相依持力無

力義. 由此得相入也. 二互相形奪體無體義.

由此得相卽也. 三體用雙融有無義. 由此卽

入同時自在也. 初緣起互異門者. 謂於無盡

大緣起中. 諸緣相望體用各別. 不相參雜故

云異也. 依持義者. 一能持多. 一有力是故能

攝多. 多依一故多無力. 是故潛入一. 此卽無

有不容多之一. 以無不能持故. 無有不入一

之多. 以無不能依一. 如多依一持旣爾. 一依

多持亦然. 是故亦無不攝一之多. 亦無不入

多之一. 是故由一望多有持有依全力無力

故. 能攝能入無有障□. 多望於一有依有

持無力全力故. 能入能攝. 亦無有障□. 俱存

雙泯二句無□. 亦准思之. 相入義竟. 二諸緣

相奪體無體者. 多緣無性爲一所成. 是故多

卽一. 由一有體能攝多. 由多無性潛同一. 故

無不多之一. 亦無不一之多. 一無性爲多所

成. 多有一空卽多亦爾. 是故一望於多. 有有

體無體故. 能攝他同己. 廢己同他. 無有障□.

多望於一有無體有體. 亦能廢己同他攝他

同己. 亦無障□. 亦同他己亦同己他. 非同他

己非同己他. 二句無□圓融自在. 思之可見.

相卽義竟. 三體用雙融有無門者有六句. 一

中	欄

以體無不用故. 擧體全用卽唯用而無體. 但

有相入無相卽故. 二以. 用無不體故全用歸

體. 唯體而無用. 但有相卽無相入也. 三歸體

之用不□其用. 全用之體不失其體. 是故體

用不□雙存. 卽亦入亦卽. 無有障□鎔融自

在. 四全用之體體泯. 全體之用用亡. 是則體

用交徹形奪兩非. 卽入同源圓融一味. 五合

前四句. 同一緣起無□俱存. 六泯前五句絶

待離言. 應可去情如理思. 攝緣起異體門竟

二諸緣互應門者. 謂衆緣之中以於一緣

應多緣故. 各與彼多全爲其一. 是故此一具

多箇一. 然此多一雖由本一. 應多緣故有此

多一. 然與本一體無差別. 是故名爲同體門

也. 依持容入者. 謂此本一有力能持彼多箇

一. 故本一中容彼多一. 多一無力依本一故.

是故多一入本一中. 是卽無不容多一之本

一. 亦無不入本一之多一. 如本一有力爲持.

多一無力爲依. 容入旣爾. 多一有力爲持. 本

一無力爲依. 容入亦爾. 是卽無不容本一之

多一. 無不入多一之本一. 是卽由本一望多

一. 有持有依有力無力故. 能容能入無有障

□. 多一望本一. 有依有持無力有力故. 能入

能容亦無障□. 俱存雙泯二句無□. 亦准思

之. 同體門中容入義竟. 二互相形奪體無

體者. 謂多一無性. 爲本一成多一. 擧體卽是

本一. 是則本一爲有體能攝多一. 多一無體

融同本一故. 無不攝多一之本一. 亦無不卽

本一之多一. 如本一有體多一無體. 攝卽旣

爾. 多一體有體本一無體. 攝卽亦然. 是故亦無

下	欄

不攝本一之多一. 亦無不卽多一之本一. 是

卽本一望多一. 有有體無體故. 能攝他同己

廢己同他無. 有障□. 多一望本一. 亦體無體

攝卽可知. 亦攝不攝亦卽無卽. 非攝不攝非

卽不卽二句無□. 思之可見. 同體門中相卽

義竟. 三體用俱融卽入無□者. 亦六句無□.

准前思之可見. 同體門竟三應異無□雙

辨同體異體門者. 以此二門. 同一緣起不相

離故. 若無異體則諸緣雜亂. 非緣起故. 若無

同體緣不相資. 亦非緣起故. 要由不雜方有

相資. 是故若非同體無異體故. 若非異體無

同體故. 是故通辨亦有四句. 一或擧體全異

具入卽俱. 二或全體是同亦具入卽俱. 以法

融通各全攝故. 三或俱. 以同異無□雙現前

故. 四或俱非. 以相奪俱盡故雙非也. 餘入卽

等准思知之. 上來第一緣起相由門竟(餘未作)

圓音章

圓音義略作四門分別. 一擧義. 二決擇. 三會

違. 四辨釋. 初中有二. 一謂如來能以一音. 演

說一切差別之法. 所謂貪欲多者. 卽聞如來

說不淨觀. 如是等乃至一切故名圓音. 是故

華嚴云. 如來於一語言中. 演說無邊契經海.

二謂如來一音. 能同一切差別言音. 謂諸衆

生各聞如來唯己語故. 華嚴經云. 一切衆生

語言法. 一言演說盡無餘第二決擇者. 或

有說言. 如來於一語業之中. 演出一切衆生

言音. 是故令彼衆生各聞己語. 非謂如來唯

發一音. 但以語業同故名曰一音. 所發多故

名曰圓音. 或有說言. 如來唯發一梵言音. 名